**ՊԱՐԶԱԲԱՆՈՒՄ**

**ՀՀ վերահսկիչ պալատի խորհրդի 2017 թվականի նոյեմբերի 7-ի թիվ 26/2 որոշման հիման վրա իրականացված ստուգման ընթացքում կազմված արձանագրության վերաբերյալ**

**Ֆինանսատնտեսական գործունեության ուսումնասիրությամբ արձանագրված թերությունների վերաբերյալ հատնում ենք**.

Ծառայության կողմից 2017թ-ի սեպտեմբերից Ֆինանսատնտեսական գործունեությունը կազմակերպվում և իրականացվում է ՀՀ օրենսդրությանը համապատասխան:

**Աշխատակազմ և վարձատրություն պարբերության վերաբերյալ.**

ՍԱՊԾ կողմից փորձագետներ են ընդունվել՝ հիմք ընդունելով ՀՀ նախագահի 2013 թվականի հուլիսի 22-ի Հայաստանի Հանրապետության պետական սահմանի անցման կետերում Մեկ կանգառ, մեկ պատուհան սկզբունքի ներդրման մասին NՆԿ-129-Ա և 2014 թվականի ապրիլի 22-ի Հայաստանի Հանրապետության պետական սահմանի անցման կետերում կիրառվող ընթացակարգերում Մեկ կանգառ, մեկ պատուհան սկզբունքի ներդրման հայեցակարգը հաստատելու մասին NՆԿ-50-Ն կարգադրությունները, ինչպես նաև ՀՀ կառավարության 2014 թվականի դեկտեմբերի 11-ի Հայաստանի Հանրապետության պետական սահմանի անցման կետերում պետական կառավարման մարմինների կողմից կիրառվող ընթացակարգերում Մեկ կանգառ, մեկ պատուհան սկզբունքի ներդրմանն ուղղված` Հայաստանի Հանրապետության կառավարության միջոցառումների իրականացման 2015-2017 թվականների ծրագիրը հաստատելու մասին N1404-ն որոշման համաձայն Ծառայության առջև ծառացած խնդիրներին իրավիճակային ժամանակավոր լուծումներ տալու նպատակով՝ «Մեկ կանգառ մեկ պատուհան» համակարգով աշխատող **օպերատորներ** ՀՀ պետական մաքսային սահմաններում Ծառայության աշխատակազմի սահմանային հսկիչ կետերում աշխատելու, ինչպես նաև Ծառայությունում ժամանակակից տեղեկատվական բազաներ ստեղծելու և այդ բազաները կառավարելու համար: Ծառայության կողմից վերը նշված գործառույթների իրականացման նպատակով՝ ՀՀ կառավարություն է ներկայացվել համապատասխան իրավական ակտերում փոփոխություններ և լրացումներ կատարելու վերաբերյալ նախագծեր, որոնք ՀՀ կառավարության կողմից հավանության են արժանացել և ընդունվել են ՀՀ կառավարության 2017 թվականի մարտի 30-ի N 340-Ն և ՀՀ Վարչապետի մայիսի 3-ի N 409-Ն որոշումներով: **Ինչ վերաբերում է փորձագետներին, ապա նրանք իրականացրել են տեխնիկական բնույթի գործառույթներ (համակարգչային օպերատոր)**: **Փորձագետների վարձատրության չափը սահմանվել է ըստ իրականացված աշխատանքների ծավալների**:

**Գնումների գործընթացի պարբերության վերաբերյալ հայտնում ենք.**

1. Օրենքի 20-րդ հոդվածի 5-րդ մասի 6-րդ կետի համաձայն, երբ գնման գինը չի գերազանցում գնումների բազային միավորը, ապա կիրառվում են Որոշման 75-րդ կետի պահանջները (75. Գնումն օրենքի 20-րդ հոդվածի 5-րդ մասի 1-ին և 6-րդ կետերի հիման վրա կատարվելու դեպքում, եթե կնքվելիք պայմանագրի գինը չի գերազանցում գնումների բազային միավորը, ապա գրավոր պայմանագրի կնքումը պարտադիր չէ, և գործարքը կարող է կատարվել Հայաստանի Հանրապետության օրենսդրությամբ նախատեսված այլ փաստաթղթերի (հաշիվ-ապրանքագիր և այլն հիման վրա), որը Ծառայության կողմից չի խախտվել:
2. Ավտոմեքենաների լվացման և նմանատիպ ծառայությունների ձեռք բերման ՇՀԾՁԲ-15/19 ՀՀԳՆ ՍԱՊԾ-16-1 ծածկագրով ընթացակարգի վճարման պահանջագրի վրա նշված ամսաթվի վերաբերյալ տեղեկացնում ենք, որ այն սխալմամբ լրացվել է մասնակիցների կողմից: «Վճարահաշվարկային գործառնությունների փաստաթղթերի նվազագույն վավերապայմանները սահմանելու մասին» ՀՀ կենտրոնական բանկի խորհրդի 19.01.1999թ. թիվ 09 որոշմամբ հաստատված «վճարահաշվարկային փաստաթղթերի նվազագույն վավերապայմանները և դրանց լրացման կանոնների» 3-րդ կետով սահմանված է, որ վճարման պահանջագրի ներկայացման ամսաթիվը պարտադիր լրացվում է, սակայն նշված չէ ում կողմից է դա իրականացվում, իսկ հրավերում նշված է, որ ամսաթիվը լրացվում է շահառուի կողմից, սակայն չկա որևէ դրույթ վճարման պահանջագրում պայմանագրի կնքման ամսաթիվ նշելով այն դառնում է անվավեր փաստաթուղթ և, որպես հետևանք, Պատվիրատուն զրկվում է պայմանագիր կնքելու իրավունքից, այսինքն պայմանագիրը կնքվել է սահմանված կարգին համապատասխան:
3. Պատվերով տպագրվող նյութերի ձեռք բերման ՇՀԱՇՁԲ-15/4-2 ՀՀԳՆ ՍԱՊԾ-16-1 ծածկագրով ընթացակարգի մասնակցի կողմից ներկայացրած գնային առաջարկում, 10-րդ չափաբաժնում առկա սխալի կապակցությամբ տեղեկացնում ենք, որ Որոշման 44-րդ կետի 3)-րդ ենթակետի համաձայն գնահատող հանձնաժողովը գնային առաջարկում հաշվարկային սխալի դեպքում հիմք է ընդունում տառերով գրվածը:
4. Շենքերում տեղակայված էլեկտրական սարքերի և սարքավորումների սպասարկման ծառայությունների ձեռք բերման ՇՀԾՁԲ-15/9 ՀՀԳՆ ՍԱՊԾ-16 ծածկագրով ընթացակարգի վերաբերյալ տեղեկացնում ենք, որ սպասարկման ծառայությունների դեպքում մասնակիցների կողմից ներկայացվում է գնային առաջարկ նախատեսված ծառայությունների յուրաքանչյուր միավորի համար առանձին գին (գնացուցակ)՝ ինչը կարող է կազմել նախատեսված ֆինանսական միջոցներից պակաս կամ ավել, սակայն նվազագույն գնային առաջարկ ներկայացրած մասնակցի հետ կնքվում է պայմանագիր նախատեսված ֆինանսական միջոցների չափով, քանի որ նախօրոք հնարավոր չէ կանխատեսել թե քանի սարքավորում շարքից դուրս կգա և ինչ սպասարկում պետք է իրականացվի:
5. Ավտոմեքենաների վերանորոգման ծառայությունների ձեռք բերման ՇՀԾՁԲ-15/3 ՀՀԳՆ ՍԱՊԾ-16-1 ծածկագրով ընթացակարգի վերաբերյալ տեղեկացնում ենք, որ վերանորոգման ծառայությունների դեպքում մասնակիցների կողմից ներկայացվում է գնային առաջարկ նախատեսված ծառայությունների յուրաքանչյուր միավորի համար առանձին գին (գնացուցակ)՝ ինչը կարող է կազմել նախատեսված ֆինանսական միջոցներից պակաս կամ ավել, սակայն նվազագույն գնային առաջարկ ներկայացրած մասնակցի հետ կնքվում է պայմանագիր նախատեսված ֆինանսական միջոցների չափով, քանի որ նախօրոք հնարավոր չէ կանխատեսել թե քանի սարքավորում շարքից դուրս կգա և ինչ սպասարկում պետք է իրականացվի:
6. Համացանցի (ինտերնետ կապի) ծառայությունների ձեռք բերման ՇՀԾՁԲ-15/1 ՀՀԳՆ ՍԱՊԾ-16-2 ծածկագրով ընթացակարգի վճարման պահանջագրի վրա դրված ամսաթվի վերաբերյալ տեղեկացնում ենք, որ այն սխալմամբ դրվել է մասնակիցների կողմից: «Վճարահաշվարկային գործառնությունների փաստաթղթերի նվազագույն վավերապայմանները սահմանելու մասին» ՀՀ կենտրոնական բանկի խորհրդի 19.01.1999թ. թիվ 09 որոշմամբ հաստատված «վճարահաշվարկային փաստաթղթերի նվազագույն վավերապայմանները և դրանց լրացման կանոնների» 3-րդ կետով սահմանված է, որ վճարման պահանջագրի ներկայացման ամսաթիվը պարտադիր լրացվում է, սակայն նշված չէ ում կողմից է դա իրականացվում, իսկ հրավերում նշված է, որ ամսաթիվը լրացվում է շահառուի կողմից, սակայն չկա որևէ դրույթ վճարման պահանջագրում պայմանագրի կնքման ամսաթիվ նշելով այն դառնում է անվավեր փաստաթուղթ և, որպես հետևանք, Պատվիրատուն զրկվում է պայմանագիր կնքելու իրավունքից, այսինքն պայմանագիրը կնքվել է սահմանված կարգին համապատասխան:
7. Համացանցի (ինտերնետ կապի) ծառայությունների ձեռք բերման ՇՀԾՁԲ-15/1 ՀՀԳՆ ՍԱՊԾ-16-3 ծածկագրով ընթացակարգի վերաբերյալ տեղեկացնում ենք, որ Կոմպլաբ ՍՊԸ-ի կողմից ներկայացրած գնային առաջարկում գնման առարկայի անվանումը չի նշվել, սակայն ճիշտ է նշվել չափաբաժնի համարը, ինչպես նաև մյուս հավելվածներում նշված է նույն չափաբաժինը՝ ինչը հնարավորություն է տալիս մասնակցի հայտը գնահատել բավարար:Ղ-Տելեկոմ ՓԲԸ-ի կողմից վճարման պահանջագրի վրա դրված ամսաթվի վերաբերյալ տեղեկացնում ենք, որ այն սխալմամբ դրվել է մասնակիցների կողմից: «Վճարահաշվարկային գործառնությունների փաստաթղթերի նվազագույն վավերապայմանները սահմանելու մասին» ՀՀ կենտրոնական բանկի խորհրդի 19.01.1999թ. թիվ 09 որոշմամբ հաստատված «վճարահաշվարկային փաստաթղթերի նվազագույն վավերապայմանները և դրանց լրացման կանոնների» 3-րդ կետով սահմանված է, որ վճարման պահանջագրի ներկայացման ամսաթիվը պարտադիր լրացվում է, սակայն նշված չէ ում կողմից է դա իրականացվում, իսկ հրավերում նշված է, որ ամսաթիվը լրացվում է շահառուի կողմից, սակայն չկա որևէ դրույթ վճարման պահանջագրում պայմանագրի կնքման ամսաթիվ նշելով այն դառնում է անվավեր փաստաթուղթ և, որպես հետևանք, Պատվիրատուն զրկվում է պայմանագիր կնքելու իրավունքից, այսինքն պայմանագիրը կնքվել է սահմանված կարգին համապատասխան:
8. Ինտերնետ կապի, բջջային կապի ծառայությունները և վառելիքի ձեռքբերման գնման ընթացակարգերը կազմակերպվել են Գնումների մասին ՀՀ օրենքի 14-րդ հոդվածի 7-րդ կետի համաձայն, որի դեպքում չեն նախատեսվում ֆինանսական միջոցներ: Հետևաբար չեր կարող լիներ հաստատված և հրապարակված գնումների պլան:
9. Ծրագրային ապահովման ծառայությունների ձեռքբերման ՀՀ ԳՆ ՍԱՊԾ ԳՀԾՁԲ 17/1 ծածկագրով ընթացակարգի վերաբերյալ տեղեկացնում ենք, որ սույն թվականի հունիսին կատարվել է գնման պլանի փոփոխություն և ՇՀ գնման ձևը փոխվել է ԳՀ-ով և նվազեցվել են ֆինանսական միջոցները:

Գնահատող հանձնաժողովի նիստի օրվա և հրամանի օրերի տարբերությունը հետևանք է Mulberry համակարգի չաշխատելու՝ ինչի հետևանքով 12.06.2017թ.-ի հրամանը թվագրվել է 13.06.2017թ.: Մասնակցի մասնագիտական փորձառության վերաբերյալ փաստաթղթեր ներկայացվել են մասնակցի կողմից:

1. Ավտոմեքենաների վերանորոգման ծառայությունների ձեռքբերման ՇՀԾՁԲ 15/3 ՀՀ ԳՆ ՍԱՊԾ-17 ծածկագրով ընթացակարգի վերաբերյալ տեղեկացնում ենք, որ գնման ընթացակարգն իրականացվել է գնումների մասին ՀՀ օրենսդրության պահանջներին համապատասխան, որ վերանորոգման ծառայությունների դեպքում մասնակիցների կողմից ներկայացվում է գնային առաջարկ նախատեսված ծառայությունների յուրաքանչյուր միավորի համար առանձին գին (գնացուցակ)՝ ինչը կարող է կազմել նախատեսված ֆինանսական միջոցներից պակաս կամ ավել, սակայն նվազագույն գնային առաջարկ ներկայացրած մասնակցի հետ կնքվում է պայմանագիր նախատեսված ֆինանսական միջոցների չափով, քանի որ նախօրոք հնարավոր չէ կանխատեսել թե քանի սարքավորում շարքից դուրս կգա և ինչ սպասարկում պետք է իրականացվի:
2. Շենքերի, շինությունների ընթացիկ նորոգման աշխատանքների ձեռքբերման ՀՀ ԳՆ ՍԱՊԾ-ԳՀԱՇՁԲ-17/1 ծածկագրով գնման ընթացակարգի վերաբերյալ տեղեկացնում ենք, որ Սասունասար ՍՊԸ-ի հայտը մերժվել և մերժման հիմքերն ու արձանագրությունները ուղարկվել են ՀՀ ֆինանսների նախարարություն և հրապարակվել են Կարգով սահմանված պաշտոնական կայքում: Նամենասեդ ՍՊԸ-ի հայտի մերժման համար հիմք է հանդիսացել գործող օրենսդրությամբ սահմանված դրույթները, ինչպես նաև գնումների բողոքարկման խորհրդի կողմից ընդունված նախադեպային որոշումը: Տեղեկացնեմ նաև, որ վերոնշյալ գնման գործընթացը չի հաշվառվել ՀՀ ֆինանսների նախարության կողմից և այն **լուծարվել է:**
3. Ավտոմեքենաների վերանորոգման ծառայությունների ձեռք բերման ՇՀԾՁԲ-15/3 ՀՀԳՆ ՍԱՊԾ-17-1 ծածկագրով ընթացակարգի վերաբերյալ տեղեկացնում ենք, որ վերանորոգման ծառայությունների դեպքում մասնակիցների կողմից ներկայացվում է գնային առաջարկ նախատեսված ծառայությունների յուրաքանչյուր միավորի համար առանձին գին (գնացուցակ)՝ ինչը կարող է կազմել նախատեսված ֆինանսական միջոցներից պակաս կամ ավել, սակայն նվազագույն գնային առաջարկ ներկայացրած մասնակցի հետ կնքվում է պայմանագիր նախատեսված ֆինանսական միջոցների չափով, քանի որ նախօրոք հնարավոր չէ կանխատեսել թե քանի ավտոմեքենա շարքից դուրս կգա և ինչ սպասարկում պետք է իրականացվի:
4. Տպագրական աշխատանքների ձեռք բերման ՇՀԱՇՁԲ-15/4-2 ՀՀ ԳՆՍԱՊԾ-17 ծածկագրով գնման ընթացակարգի վերաբերյալ հայտնում ենք, որ և գնումների պլանում և գնահատող հանձնաժողովի բացման նիստի արձանագրության մեջ նախահաշվային գինը ներկայացված է եղել մեկ թվով և գնման գործընթացը կազմակերպվել է համապատասխանաբար մեկ չափաբաժնով, որի տեխնիկական բնութագրեր մասում նշվել են առանձին ենթաբաժիններ ինչը թույլ է տալիս գործող օրենսդրությունը, իսկ վճարման պահանջագրի վրա դրված ամսաթվի վերաբերյալ տեղեկացնում ենք, որ այն սխալմամբ դրվել է մասնակիցների կողմից: «Վճարահաշվարկային գործառնությունների փաստաթղթերի նվազագույն վավերապայմանները սահմանելու մասին» ՀՀ կենտրոնական բանկի խորհրդի 19.01.1999թ. թիվ 09 որոշմամբ հաստատված «Վճարահաշվարկային փաստաթղթերի նվազագույն վավերապայմանները և դրանց լրացման կանոնների» 3-րդ կետով սահմանված է, որ վճարման պահանջագրի ներկայացման ամսաթիվը պարտադիր լրացվում է, սակայն նշված չէ ում կողմից է դա իրականացվում, իսկ հրավերում նշված է, որ ամսաթիվը լրացվում է շահառուի կողմից, սակայն չկա որևէ դրույթ վճարման պահանջագրում պայմանագրի կնքման ամսաթիվ նշելով այն դառնում է անվավեր փաստաթուղթ և, որպես հետևանք, Պատվիրատուն զրկվում է պայմանագիր կնքելու իրավունքից, այսինքն պայմանագիրը կնքվել է սահմանված կարգին համապատասխան:
5. Տպագրական աշխատանքների ձեռք բերման ՇՀԱՇՁԲ-15/4-2 ՀՀ ԳՆՍԱՊԾ-17-1 ծածկագրով գնման ընթացակարգի վերաբերյալ հայտնում ենք, որ և գնումների պլանում և գնահատող հանձնաժողովի բացման նիստի արձանագրության մեջ նախահաշվային գինը ներկայացված է եղել մեկ թվով և գնման գործընթացը կազմակերպվել է համապատասխանաբար մեկ չափաբաժնով, որի տեխնիկական բնութագրեր մասում նշվել են առանձին ենթաբաժիններ ինչը թույլ է տալիս գործող օրենսդրությունը, իսկ վճարման պահանջագրի վրա դրված ամսաթվի վերաբերյալ տեղեկացնում ենք, որ այն սխալմամբ դրվել է մասնակիցների կողմից: «Վճարահաշվարկային գործառնությունների փաստաթղթերի նվազագույն վավերապայմանները սահմանելու մասին» ՀՀ կենտրոնական բանկի խորհրդի 19.01.1999թ. թիվ 09 որոշմամբ հաստատված «Վճարահաշվարկային փաստաթղթերի նվազագույն վավերապայմանները և դրանց լրացման կանոնների» 3-րդ կետով սահմանված է, որ վճարման պահանջագրի ներկայացման ամսաթիվը պարտադիր լրացվում է, սակայն նշված չէ ում կողմից դա իրականացվում, իսկ հրավերում նշված է, որ ամսաթիվը լրացվում է շահառուի կողմից, սակայն չկա որևէ դրույթ վճարման պահանջագրում պայմանագրի կնքման ամսաթիվ նշելով այն դառնում է անվավեր փաստաթուղթ և, որպես հետևանք, Պատվիրատուն զրկվում է պայմանագիր կնքելու իրավունքից, այսինքն պայմանագիրը կնքվել է սահմանված կարգին համապատասխան:
6. 8-րդ կետի բովանդակությունից հասկանալի չէ թե ինչ թերություններ կան:

**Պետական վերահսկողություն սննդամթերքի անվտանգության բնագավառում պարբերության վերաբերյալ հայտնում ենք՝**

1. ՀՀ ԳՆ սննդամթերքի անվտանգության պետական ծառայության (այսուհետ՝ Ծառայություն) տարեկան ստուգումների պլանը/ծրագիրը կազմվում է առաջնորդվելով օրենքի 2.1 հոդվածի 4-րդ մասով, ՀՀ կառավարության 2012 թվականի հուլիսի 26-ի N937-Ն և ՀՀ կառավարության 2012 թվականի N1697-Ն որոշումներով: Մասնավորապես, համաձայն օրենքի 2.1 հոդվածի 4-րդ մասի, Ծառայությունը յուրաքանչյուր տարվա ստուգումների պլանը կազմում է՝ պահպանելով նշված օրենքի 4-րդ մասի բոլոր կետերը (որը հնարավոր է ճշտել յուրաքանչյուր տարվա ստուգումների տարեկան պլանը՝ հաստատված Ծառայության պետի հրամանով, mulberry համակարգում դիտարկելով), իսկ համաձայն օրենքի 2.1 հոդվածի 7-րդ մասի առաջին պարբերության՝ ստուգում իրականացնող մարմնի պաշտոնական ինտերնետային կայքում հրապարակվում է օրենքի 4-րդ մասի 1-ին և 2-րդ կետերով նախատեսված տեղեկատվությունը: Բացի նշվածից, համաձայն ՀՀ կառավարության 2012 թվականի հուլիսի 26-ի «Ստուգում իրականացնող պետական մարմինների ստուգումների տարեկան ծրագրի օրինակելի ձևը և դրա լրացման ուղեցույցը հաստատելու մասին» N937-Ն որոշման 2-րդ կետի՝ ստուգումների պլանի օրինակելի ձևի 8-րդ և 9-րդ սյունակները (նշված սյունակների բովանդակությունը վերաբերում է տնտեսավարող սուբյեկտների ռիսկայնությանը և ստուգման անցկացման ժամանակահատվածին) ենթակա չեն հրապարակման:

Ինչ վերաբերում է նրան, որ ստուգումների տարեկան պլանը կազմելիս չի հաշվարկվում տնտեսավարողների անհատական ռիսկայնությունը, ապա դա կապված է Ծառայությունում մեկ էլեկտրոնային ծրագրային համակարգի գործարկելու հետ, որի համար ներկայումս տարվում են համապատասխան աշխատանքներ 2018 թվականին այն գործարկելու նպատակով:

1. Ծառայության կողմից վերահսկողության ընթացքում կիրառվող ստուգաթերթերը ամբողջությամբ չեն լրացնում ԵԱՏՄ տեխնիկական կանոնակարգերով սահմանված պահանջների ծավալը՝ որոնց լրացման համար այսօր Ծառայության կողմից իրականացվում են իրավական ակտերի նախագծերի պատրաստում, բայց դրանցում ներառված պահանջները սահմանված են ոչ միայն Հայաստանի Հանրապետության օրենսդրությամբ, այլ նաև ԵԱՏՄ տեխնիկական կանոնակարգերով: Սա փաստում է, որ Ծառայության կողմից վերահսկողության ընթացքում կիրառվող ստուգաթերթերում ներառված պահանջները չեն հակասում ԵԱՏՄ տեխնիկական կանոնակարգերում ներառված պահանջներին, իսկ Մաքսային միության անդամ երկրներում կարող են և պետք է գործեն նաև իրենց օրենսդրությամբ սահմանված պահանջները, եթե դրանք չեն հակասում ԵԱՏՄ տեխնիկական կանոնակարգերով սահմանված պահանջներին:

Հետևաբար Ծառայության կողմից իրականացված դիտարկումները, դրանց ընթացքում Ծառայության կողմից հայտնաբերված **անհամապատասխանությունների վերացման ուղղությամբ ձեռնարկվող միջոցները և կիրառվող սահմանափակումները օրինաչափ են և չեն հակասում օրենսդրությամբ Ծառայությանը վերապահված իրավասություններին:**

**3.** 3-5-րդ կետերի վերաբերյալ հայտնում ենք, որ ըստ «Սննդամթերքի անվտանգության մասին» Հայաստանի Հանրապետության օրենքի 2-րդ հոդվածի 34-րդ կետի՝ սննդի շղթայի բոլոր փուլերում գործառնություն իրականացնող ցանկացած ֆիզիկական կամ իրավաբանական անձ **սննդի շղթայի օպերատոր է, այսինքն անկախ այն հանգամանքից սննդի շղթայի որ փուլում էլ տնտեսավարող սյուբեկտը իրականացնի տնտեսական գործունեություն, նա ենթակա է Ծառայության կողմից** «Սննդամթերքի անվտանգության պետական վերահսկողության մասին» Հայաստանի Հանրապետության օրենքով **սահմանված կարգով պետական վերահսկման: Համաձայն** «Սննդամթերքի անվտանգության պետական վերահսկողության մասին» Հայաստանի Հանրապետության օրենքի 6-րդ հոդվածի 2-րդ մասի 2-րդ կետի, դիտարկումը հանդիսանում է Ծառայությանը վերապահված վերահսկողության գործիքներից մեկը, որի շրջանակում Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 6-րդ հոդվածի 3-րդ մասի 1-ին կետի համաձայն Ծառայությունը իրականացնում է պետական վերահսկողություն՝ սննդամթերքի արտադրության, մշակման, վերամշակման, ներմուծման, արտահանման, տարանցիկ փոխադրման, տեղափոխման, պահման, պահպանման, իրացման (վաճառքի), ոչնչացման և օգտահանման փուլերում «Սննդամթերքի անվտանգության պետական վերահսկողության մասին» Հայաստանի Հանրապետության օրենքի 8-րդ հոդվածով սահմանված գործառույթների և պահանջների շրջանակում: Դիտարկումը որպես վերահսկողության գործիք տարբերվում է Ծառայությանը վերապահված մեկ այլ վերահսկողական գործիքից՝ ստուգումից որոշակի առանձնահատկություններով, մասնավորապես դիտարկում գործիքը տրված է Ծառայությանը որպես արագ արձագանքման գործիք ի տարբերություն ստուգմանը, որը ունի մի շարք սահմանափակումներ դրա իրականացման և ժամկետների առումով, եթե ստուգման ընթացքում վերահսկողություն կարող է իրականացվել ԵԱՏՄ կանոնակարգերով, «Սննդամթերքի անվտանգության մասին» Հայաստանի Հանրապետության օրենքով և այլ նորմատիվ իրավական ակտերով սահմանված պահանջների ամբողջական ծավալի նկատմամբ, իսկ դրա արդյունքում հայտնաբերված խախտումների և անհամապատասխանությունների համար վարչական պատասխանատվության միջոցներ պետք է կիրառվեն, դիտարկման ընթացքում վերահսկողություն է իրականացվում միայն նշված իրավական ակտերով սահմանված սննդամթերքի, սննդամթերքի հետ անմիջական շփման մեջ գտնվող նյութերի մակնշմանը, պիտանիության ժամկետին և դրանց պահման պայմաններին վերաբերող հարցերի շրջանակում և դրա արդյունքում հայտնաբերված խախտումների և անհամապատասխանությունների համար վարչական պատասխանատվության միջոցներ չեն կիրառվում:

3. Դիտարկումը Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 6-րդ հոդվածի 2-րդ մասի 2-րդ կետի հանդիսանում է Ծառայությանը վերապահված վերահսկողության գործիք, հետևաբար դիտարկման ընթացքում անհամապատասխանությունները հայտնաբերելու դեպքում Ծառայության կողմից ոչ միայն իրականացվում են **հայտնաբերված անհամապատասխանությունների վերացման ուղղությամբ ձեռնարկվող միջոցներ՝** «Սննդամթերքի անվտանգության պետական վերահսկողության մասին» Հայաստանի Հանրապետության օրենքի 8-րդ հոդվածի 11-րդ մասով սահմանված կարգով, այլ նաև կարող են **կիրառվել սահմանափակումներ** Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 19-րդ հոդվածի 1-ին մասով և 2-րդ մասի 2-րդ կետով սահմանված կարգով, եթե **հայտնաբերված անհամապատասխանությունների առկայության պայմաններում մինչև դրանց վերացումը գոյություն ունի** Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 25-րդ հոդվածի 1-ին և 2-րդ մասերով սահմանված չափանիշներից որևիցե մեկը, այսինքն հայտնաբերվել է վտանգավոր սննդամթերք, կամ այն կարող է ազդել սննդամթերքի, հումքի կամ փաթեթավորող նյութերի պահման պայմանների վրա, պահման պայմանները, իրենց մեջ ներառում են նաև սննդամթերքի, հումքի և փաթեթավորող նյութերի հետ շփվող հոսքագիծը կամ այլ արտադրական սարքերը, սենքերը կամ սանէպիդ նորմերին չհամապատասխանող արտադրական տարածքները**:**

4. Համաձայն Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 8-րդ հոդվածի 3-րդ մասի՝ դիտարկումն իրականացվում է «Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքով սահմանված կարգով մշակված, հաստատված և հրապարակված ստուգաթերթով (այսուհետ` դիտարկման ստուգաթերթ), Ծառայության կողմից դիտարկման ընթացքում կիրառվող ստուգաթերթերը մշակված, հաստատված և հրապարակված են «Հայաստանի Հանրապետությունում ստուգումների կազմակերպման և անցկացման մասին» Հայաստանի Հանրապետության օրենքով սահմանված կարգով, չնայած այն հանգամանքին որ դրանք կիրառվում են նաև ստուգման ընթացքում, քանի որ իրենց մեջ ներառում են սննդամթերքի ոլորտին վերաբերող իրավական ակտերով սահմանված պահանջների ամբողջական ծավալը, դա դեռ չի նշանակում որ դրանք դիտարկման ընթացքում կիրառելը Հայաստանի Հանրապետության «Սննդամթերքի անվտանգության պետական վերահսկողության մասին» օրենքի 8-րդ հոդվածի 3-րդ մասի խախտում է, քանի որ դիտարկման հրամանում միայն նշվում է դիտարկում իրականացնելու համար նախատեսված ստուգաթերթերի այն կետերը, որոնք առնչվում են միայն սննդամթերքի, սննդամթերքի հետ անմիջական շփման մեջ գտնվող նյութերի մակնշմանը, պիտանիության ժամկետին և դրանց պահման պայմաններին ներկայացվող պահանջները: Այսինքն անիմաստ է ՀՀ կառավարության հաստատմանը ներկայացնել մի ձևաթուղթ, որն արդեն իսկ գոյություն ունի, նամանավանդ ստուգաթերթերում նախատեսված է սյունյակ, որում նշվում են տվյալ վերահսկողական շրջանակում չպահանջված կետերի վերաբերյալ տեղեկատվությունը:

4. Օտարերկրյա պետություններից կենդանիների կարանտինային, հատուկ վտանգավոր ու պարտադիր ծանուցման ինֆեկցիոն հիվանդությունների` Հայաստանի Հանրապետության տարածք ներթափանցումը կանխարգելելու նպատակով ժամանակավորապես արգելվել են., 2015թ. Չինաստանի Ժողովրդական Հանրապետությունից, Թուրքիայի Հանրապետությունից, 2016թ. Իրանի Իսլամական Հանրապետության մի շարք նահանգներից, և 2017թ. Ուկրաինայի Հանրապետության մի շարք մարզերից՝ կենդանի թռչնի, բոլոր տեսակի թռչնամթերքի, ապրանքային և ինկուբացիոն ձվի, մսոսկրային ալյուրի, կերերի, լրացակերերի, պոլիմերային և ստվարաթղթե պալարային տուփերի և միջադիրների ներմուծումը, 2016թ. Ուկրաինայի Հանրապետությունից կենդանի խոզերի, նրանց գենետիկական նյութերի, խոզի մսի և այլ սննդային մսային հումքի, վայրի խոզի մսի, իրենց բաղադրության մեջ խոզի միս պարունակող պատրաստի արտադրանքների, եղջյուրակճղակային, կաշվե, աղիքային հումքի, խոզաստևի, որսորդական հաղթանշանների, խոզերի կերակրման համար բոլոր տեսակի կերերի և լրացակերերի (բացառությամբ սինթետիկ և քիմիական նյութեր պարունակող լրացակերերի), ներմուծումը: 2017 թվականին Լեհաստանի Հանրապետությունում, Գերմանիայի Դաշնային Հանրապետությունում և Իրանի Իսլամական Հանրապետության Ղազվին նահանգում արձանագրված բարձր ախտածին թռչնի գրիպ հիվանդության վերացման վերաբերյալ **Կենդանիների առողջության համաշխարհային կազմակերպության (OIE) պաշտոնական կայք էջում հրապարակված տեղեկատվության հիման վրա** վերոնշյալ տարածքներից կենդանի թռչնի, բոլոր տեսակի թռչնամթերքի, ապրանքային և ինկուբացիոն ձվի, մսոսկրային ալյուրի, կերերի, լրացակերերի, պոլիմերային և ստվարաթղթե պալարային տուփերի և միջադիրների ներմուծման ժամանակավոր արգելքները հանվել են:

5. Հայտնում ենք, որ ՀՀ կառավարության քննարկմանն է ներկայացվել **«Անասնաբուժասանիտարական փորձաքննություն իրականացնող** անձանց համար ստուգաթերթը հաստատելու մասին», «Հայաստանի Հանրապետության կառավարության 2012 թվականի դեկտեմբերի 27-ի N1679-ն որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշումների նախա­գծերը, որով սահմանվում է անասնաբուժության բնագավառում իրականացվող ռիսկերի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը:

6. **«Թամարա-1»**

Ծառայության պետի կողմից կայացվել է արտադրական գործունեության առանձին գործառույթի կասեցումը վերացնելու մասին որոշում, որը ծանուցվել է տնտեսավարողին փոստային առաքման եղանակով, իսկ փաստաթղթաշրջանառությունը իրականացվել է Mulberry համակարգի միջոցով։

Վերահսկիչ պալատի ներկայացուցիչների կողմից նշված դիտողությունների 1-ին և 2-րդ մասերի վերաբերյալ առարկություններ չկան։ Տեղեկացնում եմ նաև, որ ստուգում իրականացնող խմբի ղեկավար տեսուչն աշխատանքից ազատվել է և պատշաճ հիմնավորում գործի թերությունների վերաբերյալ չենք կարող ներկայացնել։

7. **«Գնթունիկ» ՍՊԸ**

Ստուգման ընթացքում ներկայացվել է սննդամթերքի և սննդամթերքի հետ շփվող նյութերի անվտանգությունը հավաստող հավաստագրերը, սանիտարական և պահման պայմանների խախտում չի արձանագրվել հետևաբար նմուշառման և լաբորատոր փորձաքննության կարիք չի առաջացել: Ինչ վերաբերվում է պարտադիր բուժ. զննության գրքույկներին ապա դա վատ պատճենահանման հետևանք է:

8. **«Սթար Ֆուդ» ՍՊԸ**

* Ստուգման պահին առկա են եղել կարգադրագրում նշված անհայտ ծագման ապրանքների անվտանգությունը հավաստող փաստաթղթերը, սակայն բացակայել է մակնշումը, որը մատակարարի կողմից ստուգման ընթացքում վերացվել է՝ պիտակավորելու միջոցով։
* Քանի որ «Սթար Ֆուդ» ՍՊԸ-ն գործում է որպես Երևանի Մխիթար Հերացու անվան պետական բժշկական համալսարանի հանրային սննդի կետ (բուֆետ), իսկ ստուգումն իրականացվել է ուսումնական տարվա ավարտին՝ 19․06․2017-30․06․2017 ընկած ժամանակահատվածում, բուֆետը գտնվում էր գործունեության դադարեցման փուլում և սպասարկվում էր միայն մեկ աշխատակցի կողմից, ում սանգրքույկը ստուգման պահին ուժի մեջ էր։ Մյուս աշխատակիցները պետք է ենթարկվեին բժշկական զննությունների ուսումնական տարվա սկզբին։
* Գործում առկա են տվյալ պահին առկա արտադրատեսակների անվտանգությունը հավաստող փաստաթղթերը։ Իսկ կենդանական ծագման մթերքի վերաբերյալ հայտնում եմ, որ իրականացվել է անասնաբուժասանիտարական փորձաքննություն, որը փաստում է ԱՍՓ պայմանագիրը։

9. **«Բարի Սամարացի» ՍՊԸ**

* Ստուգման ընթացքում տրված կարգադրագրի պահանջների կատարման վերաբերյալ կազմակերպության կողմից տեղեկատվություն Ծառայությանը չի ներկայացվել, ուստի ռուսերեն պիտակները չէին կարող գործում առկա լինել։ Քանի որ վարչական վարույթի քննությունը տեղի է ունենալու 2018 թվականի հունվարի 11-ին, քննության շրջանակներում կբացահայտվի կազմակերպության կողմից կարգադրագրի կատարման, չտեղակացման կամ չկատարման փաստը։
* Ստուգաթերթի տեղեկատվական մասում տեղեկատվությունը երկրորդ էջում ամբողջապես լրացված չէ, քանի որ տեղեկատվական բնույթի հարցերը կրկնվում են առաջինում։
* Ստուգման ընթացքում հում-ապխտած հավի կրծքամիս չի տրվել լաբորատոր փորձաքննության։ Գործում առկա հում-ապխտած հավի կրծքամսի նմուշը տնտեսավարողը տվել է իր նախաձեռնությամբ, ստուգումից առաջ՝ ՀԱԲԼԾԿ ՊՈԱԿ–ի հետ ունեցած պայմանագրի շրջանակներում, որի ընթացքում հայտնաբերված անհամապատասխանությունից հետո տվյալ արտադրատեսակի արտադրությունը դադարեցվել է և ստուգման ժամանակ արդեն իսկ չի եղել արտադրությունում։

10. **«Երևան կաթ» ՍՊԸ**

* Ստուգման գործի մեջ չկան որոշ անվտանգությունը հավաստող փաստաթղթեր, քանի որ այդ քանակությամբ փաստաթղթեր հնարավոր չէ ներառել գործի մեջ, փաստաթղթերը դրվում են ընտրանքային, մյուս փաթեթները պահվում են տեսուչների մոտ։ Քանի որ գործի ուսումնասիրությունը վերահսկիչ պալատի ներկայացուցիչների կողմից չի կատարվել Ծառայության աշխատակազմի Երևանի կենտրոնի տեսուչների ներկայությամբ, փաստաթղթերը չեն ներկայացվել, թեև առկա են եղել և չեն պահանջվել։
* Հումքի մակնշումները դաջված են պարկերի կամ արկղերի վրա, որոնք հնարավոր չէ կցել գործին։

11. **«Երեմկա» ՍՊԸ**

Ստուգման ընթացքում կատարվել է նմուշառում և տրվել լաբորատոր փորձաքննության, որի արդյունքում անհամապատասախանություններ չեն հայտնաբերվել։ Հետևաբար, վերստուգման ընթացքում կրկնակի լաբորատոր փորձաքննության անհրաժեշտություն չի եղել։

12. **«Բեկոն պրոդուկտ» ՍՊԸ**

Ստուգում իրականացնող տեսուչների կողմից կատարված ստուգման ընթացքում ուսումնասիրվել է արտադրական գործընթացը և տնտեսվարողի կողմից թողարկվող արտադրանքի տեսականու պարբերաբար լաբորատոր փորձարկման արձանագրությունները, որոնց մեջ եղել է նաև տեխնիկական կանոնակարգերով սահմանված պահանջների խախտումով լաբորատոր փորձարկման արձանագրություն, որը շտկելու համար ընկերության կողմից կատարվել են համապատասխան աշխատանքներ և ներկայացվել նոր փորձաքննության` համաձայն լաբորատոր փորձարկման արձանագրության, արտադրանքը համապատասխանում է տեխնիկական կանոնակարգերով սահմանված պահանջներին, հետևաբար կրկնակի փորձաքննության կարիք չի առաջացել:

13. **«Էլիտ Կապիտալ» ՍՊԸ**

* Սահմանային մոնիթորինգի ընթացքում հայտնաբերվել է միայն մանրէաբանական ԱՑԽՄ ցուցանիշի անհամապատասխանություն, հետևաբար, Երևանի կենտրոնի կողմից վերահսկողություն իրականացվել է տվյալ ցուցանիշի նկատմամբ։
* Իրականացվել է օգտահանում, տրվել է փորձնական արտադրանք, որի անվտանգությունը հավաստում է լաբորատոր փորձաքննությունը։ Օգտահանման ակտը չի գտնվում գործի մեջ, քանի որ Երևանի կենտրոնի կողմից իրականացված ոչնչացման և օգտահանման ակտերը պահվում են առանձին փաթեթներով, որը նույնպես չի պահանջվել վերահսկիչ պալատի ներկայացուցիչների կողմից։

**Սահմանային պետական վերահսկողություն պարբերության վերաբերյալ հայտնում ենք՝**

2017 թվականի փետրվար ամսին 3 տնտեսվարողներ՝ Նատ ֆուդ ՓԲԸ, Ալեքս Հոլդինգ ՍՊԸ և Գոռ-Հակ Թրեյդ ՍՊԸ-ն բրազիլական Սեարա Ալիմենտոս ընկերությունից Հայաստանի Հանրապետություն ներմուծված թռչնամսի վերաբերյալ պարզաբանում ենք, որ ՀՀ ԳՆ սննդամթերքի անվտանգության պետական ծառայության աշխատակազմի սահմանային հսկիչ կետի աշխատակիցներն (այսուհետ՝ Աշխատակից) ապրանքի ռիսկայնության գնահատման համակարգ են մուտքագրում տնտեսվարողի կողմից ներկայացված փաստաթղթերը: Եթե խմբաքանակի ընդհանուր ռիսկայնության միավորը 56-80, ապա բեռը համարվում է միջին ռիսկայնության և լաբորատոր փորձաքննությունը պարտադիր չէ: Տեղեկանքում նշված երեք տնտեսվարողներից մեկն է ներկայացրել բեռն ուղեկցող փաստաթղթերի ամբողջական փաթեթը:

2017 թվականի փետրվար ամսին Նատ ֆուդ ՓԲԸ-ն բրազիլական Ջի ԲԻ ԷՍ ԱՎԵ ՍՊԸ-ից ներմուծված 25 տոննա խոզի մսի վերաբերյալ պարզաբանում ենք, որ ներկայացվել է արտադրողի խոզի մսի BRC սերտիֆիկատը: Քանի որ բեռի խմբաքանակի ընդհանուր ռիսկայնության միավորը 56-80 միջակայքում է, բեռը համարվել է միջին ռիսկայնության և լաբորատոր փորձաքննությունը պարտադիր չէ:

2017 թվականի ընթացքում Արմեն-Համիկ Եղբայրներ ՍՊԸ-ի կողմից բրազիլական Ջի ԲԻ ԷՍ ԱՎԵ ՍՊԸ-ից ներմուծված 9 խմբաքանակ հավի մսի (ընդամենը 228973 կգ) վերաբերյալ պարզաբանում ենք, որ տնտեսավարող սուբյեկտի կողմից յուրաքանչյուր խմբաքանակի ներմուծման հայտ առանձին գործարք է, տնտեսավարող սուբյեկտը մի դեպքում ներկայացրել է BRC սերտիֆիկատի պատճենը, մյուս դեպքում՝ ոչ: Քանի որ բեռի խմբաքանակի ընդհանուր ռիսկայնության միավորը 56-80 միջակայքում է, բեռը համարվել է միջին ռիսկայնության:

2017 թվականի ապրիլի 2-ին Ջուլո-Հայկո ՍՊԸ-ի կողմից ուկրաինական Պտիցեֆաբրիկա Գուբին ընկերությունից ներմուծված 15 տոննա սառեցրած հավի վերաբերյալ պարզաբանում ենք, քանի որ բեռի ռիսկայնություն գնահատվել է միջին ռիսկայնության, ուստի տրամադրվել է անասնաբուժական սերտիֆիկատ միաժամանակ բեռն ուղարկվել է լաբորատոր փորձաքննության: Բացասական պատասխանի դեպքում տնտեսվարողը պահեստային նմուշը հանձնել է այլ հավատարմագրված լաբորատորիա և ներկայացրել է դրական պատասխան:

2016 թվականի հոկտեմբերի 26-ին Գռուպպեռ ՍՊԸ-ի կողմից ԱՄԷ-ից ներմուծված 8 տեսակ ընդեղենի վերաբերյալ պարզաբանում ենք, որ բեռն ըստ ռիսկայության գնահատվել է միջին ռիսկայնության և տրամադրվել է սերտիֆիկատ միաժամանակ լրացուցիչ նշումներ տողում նշվել է, որ իրացումը թույլատրվում է միայն լաբորատոր փորձաքննության դրական պատասխանի դեպքում: Մեկ նմուշի բացասական պատասխանի դեպքում այցելություն է կատարվել տնտեսվարողի պահեստ: Նույնականացվել է տվյալ ապրանքատեսակի խմբաքանակը և Աշխատակցի ներկայությամբ տնտեսվարողի կողմից ոչնչացվել է:

2017 թվականի փետրվարի 9-ին Նատ ֆուդ ՓԲԸ-ի կողմից Բրազիլիայից ներկրված թռչնամսի վերաբերյալ պարզաբանում ենք, որ բեռի ռիսկայնությունը գնահատվել է միջին ռիսկայնության և տրամադրվել է անասնաբուժական սերտիֆիկատ միաժամանակ լրացուցիչ նշումներ տողում նշվել է, որ իրացումը թույլատրվում է միայն լաբորատոր փորձաքննության դրական պատասխանի դեպքում:

2017 թվականի ԱԼԿՈ իմպորտ-էքսպորտ ՍՊԸ-ի կողմից ամերիկյան Պիլիգրիմ Պրայդ ընկերությունից ներմուծված 102 տոննա հավի սառեցրած մսի վերաբերյալ պարզաբանում ենք, որ տնտեսվարողի կողմից BRC սերտիֆիկատ չի ներկայացվել Ծառայություն, բեռի ռիսկայնությունը գնահատվել է միջին ռիսկայնության և ուղարկվել է լաբորատոր փորձաքննության: Լաբորատոր փորձաքննության պատասխանի հիման վրա տրամադրվել է անասնաբուժական սերտիֆիկատ:

2016 թվականի նոյեմբերի 19-ին Միթ իմպորտ ՍՊԸ-ի կողմից ուկրաինական Վինիդսկի պտիցեֆաբրիկա ընկերությունից ներմուծված 19800 կգ հավի մսի, 2016թվականի նոյեմբերի 8-ին Հովհաննես Հովհաննիսյան ԱՁ կողմից Ռուսաստանի Դաշնությունից ներմուծված 100 կգ կարագի, 2017 թվականի հուլիսի 2-ին Աթենք ՍՊԸ-ի կողմից բելգիական Կիկո դոմակո ֆիրմայից ներմուծված հավի աղացած մսի վերաբերյալ պարզաբանում ենք, որ նշված արտադրողների նմանատիպ արտադրանքների ներմուծման ժամանակ Աշխատակիցների կողմից որոշակի ժամանակ և ապրանքային խմբաքանակներ ուղարկվել են լաբորատոր փորձաքննության, մասնավորապես, 24.11.16թ., 02.12.16թ., 17.12.16թ., 19.12.16թ., 21.12.16թ. Վինիդսկի պտիցեֆաբրիկա ընկերությունից ներմուծված արտադրանքները և 07.07.17թ., 18.07.17թ., 24.07.17թ., 15.08.17թ., 24.08.17թ. բելգիական Կիկո դոմակո ֆիրմայից ներմուծված արտադրանքները:

Սահմանին ըստ ներկայացվող փաստաթղթերի բեռի ռիսկայնության որոշման հիման վրա Աշխատակցի կողմից որոշում կայացնելու վերաբերյալ պարզաբանում ենք, որ վարորդների մոտ բեռն ուղեկցող փաստաթղթերի բնօրինակների բացակայության կամ ոչ ամբողջական փաթեթը ներկայացնելու կամ բեռի մաքսազերծումը Երևան քաղաքում իրականացնելու, ինչպես նաև սահմանային հսկիչ կետում զննման պայմանների բացակայության պատճառով բեռների ներմուծման ժամանակ սահմանային հսկիչ կետերում տրամադրվում է ներմուծումը կասեցնելու մասին կարգադրագիր:

2017 թվականի հունվարի 20-ին Գոռ-Հակ Թրեյդ ՍՊԸ-ի կողմից բրազիլական Ագրկոլա Ջանգելս ընկերությունից ներմուծված հավի սառեցրած թևերի վերաբերյալ պարզաբանում ենք, որ համաձայն ՀՀ կառավարության 2014 թվականի հոկտեմբերի 16-ի N1142-Ն որոշմամբ հաստատված կարգի 11-րդ կետի՝ բեռից նմուշառման ժամանակ Աշխատակիցը վերցնում է 2 նմուշ: Մեկը ուղարկվում է լաբորատոր փորձաքննության, իսկ մյուսը որպես պահեստային նմուշ ի պահ է հանձնվում ապրանքը տնօրինողին: Ուստի, տնտեսվարողի կողմից լաբորատոր փորձաքննության ներկայացվել է պահեստային նմուշը:

2016 թվականի նոյեմբերի 13-ին Միթ Իմփորթ ՍՊԸ-ի կողմից ուկրաինական Վինիցկայա պտիցեֆաբրիկա ընկերությունից ներմուծված աղացած հավի մսի վերաբերյալ պարզաբանում ենք, որ համաձայն ՀՀ կառավարության 2014 թվականի հոկտեմբերի 16-ի N1142-Ն որոշմամբ հաստատված կարգի 11-րդ կետի բեռից նմուշառման ժամանակ Աշխատակիցը վերցնում է 2 նմուշ: Մեկը ուղարկվում է լաբորատոր փորձաքննության, իսկ մյուսը որպես պահեստային նմուշ ի պահ է հանձնվում ապրանքը տնօրինողին: Ուստի, տնտեսվարող սուբյեկտի կողմից լաբորատոր փորձաքննության ներկայացվել է պահեստային նմուշը:

2017 թվականի հունվարի 24-ին Միթ Իմփորթ ՍՊԸ-ի կողմից ուկրաինական Ագոռ Օվեն ընկերությունից ներմուծված 21,8 տոննա սառեցրած հավի մսի և 1,5 տոննա սառեցրած հավի թևի վերաբերյալ պարզաբանում ենք, որ համաձայն ՀՀ կառավարության 2014 թվականի հոկտեմբերի 16-ի N1142-Ն որոշմամբ հաստատված կարգի 11-րդ կետի բեռից նմուշառման ժամանակ Աշխատակիցը վերցնում է 2 նմուշ: Մեկը ուղարկվում է լաբորատոր փորձաքննության, իսկ մյուսը որպես պահեստային նմուշ ի պահ է հանձնվում ապրանքը տնօրինողին: Ուստի, տնտեսվարող սուբյեկտի կողմից լաբորատոր փորձաքննության ներկայացվել է պահեստային նմուշը:

2017 թվականի մայիսի 8-ին Դաաառ ՍՊԸ-ի կողմից իրանական ընկերությունից ներմուծված 2 խմբաքանակ յոդացված աղի վերաբերյալ պարզաբանում ենք, որ համաձայն ՀՀ կառավարության 2014 թվականի հոկտեմբերի 16-ի N1142-Ն որոշմամբ հաստատված կարգի 11-րդ կետի բեռից նմուշառման ժամանակ Աշխատակիցը վերցնում է 2 նմուշ: Մեկը ուղարկվում է լաբորատոր փորձաքննության, իսկ մյուսը որպես պահեստային նմուշ ի պահ է հանձնվում ապրանքը տնօրինողին: Ուստի, տնտեսվարողի կողմից լաբորատոր փորձաքննության ներկայացվել է պահեստային նմուշը:

**Բուսասանիտարիայի ոլորտում պետական վերահսկողության վերաբերյալ հայտնում ենք՝**

Բուսասանիտարիայի մասին ՀՀ օրենքի 16-րդ հոդվածի համաձայն բույսերի կարանտին է հայտարարվում կարանտին օրգանիզմից զերծ գոտում կարանտին վնասակար օրգանիզմով վարակվածություն հայտնաբերվելու դեպքում:

Վերահսկիչ պալատի կողմից նշված բոլոր կարանտին օրգանիզմները ՀՀ տարածքում առկա են եղել մինչև Ծառայության ստեղծվելը: Դրանցից որոշները ունեն սահմանափակ տարածում իսկ որոշները տարածված են ամբողջ հանրապետությունով: Ֆիլոքսերա վնասատուն համարվում է սահմանափակ տարածված:

2016-2017 թվականներին իրականացված բուսասանիտարական մոնիթորինգի արդյունքում միայն ֆիլոքսերա կոչվող կարանտին վնասատուն է հայտնաբերվել ֆիլոքսերայից զերծ գոտում: ՀՀ կառավարության 08.01.2009 թ. N 8-Ն որոշման համաձայն  խաղողի մշակության ֆիլոքսերազերծ տարածաշրջաններն ընդգրկում էին Հայաստանի Հանրապետության Արարատի, Արմավիրի, Արագածոտնի, Կոտայքի, Վայոց ձորի և Սյունիքի մարզերի, ինչպես նաև Երևան քաղաքի վարչական տարածքները: Սակայն սկսած 2009 թվականից ՀՀ Արմավիրի մարզում ֆիլոքսերայի վարակվածություն նկատվեց: Վարակված տարածքներում իրականացվեցին կարանտին միջոցառումներ, որոնք հաստատված են ՀՀ կառավարության 03 դեկտեմբերի 2009 թվականի N 1443-Ն, 28 փետրվարի 2013 թվականի N 265-Ն, 27 փետրվարի 2014 թվականի N 189-Ն, 30 հունվարի 2015 թվականի N 92-Ն որոշումներով: Չնայած այն հանգամանքին, որ նշված տարիներին մարզի տարածքներում իրականացվեցին այգիների քանդման և կարանտին գործողություններ, այնուամենայնիվ 2016 թվականի բուսասանիտարական մոնիթորինգի արդյունքները ցույց տվեցին, որ ՀՀ Արմավիրի, Արարատի և Արագածոտնի մարզերը ամբողջությամբ վարակված են ֆիլոքսերայով: Նշված մարզերում հետագայում կարանտին հայտարարելու և վարակված այգիների քանդման հարցի գիտական և մասնագիտական բազմակողմանի քննարկման արդյունքում ՀՀ կառավարության կողմից որոշում կայացվեց ոչ թե կարանտին հայտարարել և նշված մարզերի խաղողի այգիները քանդել և այրել այլ ՀՀ Արմավիրի, Արարատի և Արագածոտնի մարզերը սահմանել ֆիլոքսերայով վարակված գոտիներ, որը ընդունվեց ՀՀ կառավարության 23.06.2017 թ. N 746-Ն որոշմամբ: Նշված որոշմամբ նաև հնարավորություն ստեղծվեց այդ մարզերում հիմնել խաղողի այգիներ՝ ֆիլոքսերադիմացկուն պատվաստակալներով, որոնք չեն տուժում ֆիլոքսերա վնասատուից:

**Անասնաբուժության ոլորտում պետական վերահսկողություն պարբերության վերաբերյալ հայտնում ենք՝**

2017 թվականի մարտի 9-ին հաստատվել է Պարտադիր սպանդանոցային մորթի կիրառման ոլորտները և ժամանակացույցը սահմանելու մասին ՀՀ կառավարության N 10 արձանագրային որոշումը, համաձայն որի 2017թ. մայիսի 1-ից սպանդանոցային ծագման մսի ձեռքբերումը իրականացվել է պետական գնումներով, նոյեմբերի 1-ից՝ մսամթերքի արտադրություն (տեղական սպանդանոցային ծագման միս օգտագործելու դեպքում) և տեղական արտադրության սպանդանոցային ծագման մսի արտահանումը, իսկ 2018թ. հուլիսի 1-ից հանրապետության ողջ տարածքում (հանրային սննդի կազմակերպման օբյեկտներում և իրացման կետերում) տեղական միսը կունենա սպանդանոցայի ծագում: Սպանդային ծագման մսի ձեռքբերման կանոնակարգման և դաշտում պատշաճ հսկողությունն ապահովելու նպատակով Ծառայության նախաձեռնությամբ Հայաստանի Հանրապետության կառավարության կողմից հաստատվել է անասնաբուժական հսկողության N5 անասնաբուժական վկայականի ձևը՝ սպանդանոցային ծագման տեղական արտադրության կենդանական ծագման մթերքի և հումքի՝ հանրապետության տարածքով փոխադրման և իրացման համար: Ծառայությունը ապահովել է N 5 ձևի անասնաբուժական վկայականների տպագրումը և Ծառայության աշխատակազմի մարզային կենտրոնների միջոցով դրանց բախշումը գործող սպանդանոցներին: Մշակվել և Ծառայության պաշտոնական կայքում տեղադրվել է «Սպանդանոցներին ներկայացվող պահանջները»: Միաժամանակ տեղեկացվում է, որ համաձայն «Անասնաբուժության մասին» Հայաստանի Հանրապետության օրենքի 40-րդ հոդվածի դրույթների բակային մորթը արգելված չի:

Ինչ վերաբերվում է կենդանիների համարակալման, հաշվառման և գրանցման համակարգի և կենդանիների տեղաշարժի մեխանիզմի բացակայությանը, հայտնում եմ, որ 2017թ. սկզբից Ծառայությունը Ագրոբիզնեսի և գյուղի զարգացման կենտրոն հիմնադրամի (CARD) հետ համատեղ մշակել է «Հայաստանի Հանրապետությունում կենդանիների համարակալման, գրանցման և անձնագրավորման ծրագիրը և դրա իրականացման քայլերի» ժամանակացույցը, որը հավանության է արժանացել «Ավստրիական զարգացման գործակալության» կողմից: Ծրագրի հետագա իրականացման ու ֆինանսավորման հետ կապված հարցերը գտնվում են քննարկման փուլում:

Օտարերկրյա պետություններից կենդանիների կարանտինային, հատուկ վտանգավոր ու պարտադիր ծանուցման ինֆեկցիոն հիվանդությունների` Հայաստանի Հանրապետության տարածք ներթափանցումը կանխարգելելու նպատակով ժամանակավորապես արգելվել են., 2015թ. Չինաստանի Ժողովրդական Հանրապետությունից, Թուրքիայի Հանրապետությունից, 2016թ. Իրանի Իսլամական Հանրապետության մի շարք նահանգներից, և 2017թ. Ուկրաինայի Հանրապետության մի շարք մարզերից՝ կենդանի թռչնի, բոլոր տեսակի թռչնամթերքի, ապրանքային և ինկուբացիոն ձվի, մսոսկրային ալյուրի, կերերի, լրացակերերի, պոլիմերային և ստվարաթղթե պալարային տուփերի և միջադիրների ներմուծումը, 2016թ. Ուկրաինայի Հանրապետությունից կենդանի խոզերի, նրանց գենետիկական նյութերի, խոզի մսի և այլ սննդային մսային հումքի, վայրի խոզի մսի, իրենց բաղադրության մեջ խոզի միս պարունակող պատրաստի արտադրանքների, եղջյուրակճղակային, կաշվե, աղիքային հումքի, խոզաստևի, որսորդական հաղթանշանների, խոզերի կերակրման համար բոլոր տեսակի կերերի և լրացակերերի (բացառությամբ սինթետիկ և քիմիական նյութեր պարունակող լրացակերերի), ներմուծումը: 2017թվականին Լեհաստանի Հանրապետությունում, Գերմանիայի Դաշնային Հանրապետությունում և Իրանի Իսլամական Հանրապետության Ղազվին նահանգում արձանագրված բարձր ախտածին թռչնի գրիպ հիվանդության վերացման վերաբերյալ **Կենդանիների առողջության համաշխարհային կազմակերպության (OIE) պաշտոնական կայք էջում հրապարակված տեղեկատվության հիման վրա** վերոնշյալ տարածքներից կենդանի թռչնի, բոլոր տեսակի թռչնամթերքի, ապրանքային և ինկուբացիոն ձվի, մսոսկրային ալյուրի, կերերի, լրացակերերի, պոլիմերային և ստվարաթղթե պալարային տուփերի և միջադիրների ներմուծման ժամանակավոր արգելքները հանվել են:

Պետական պատվերի շրջանակներում հակահամաճարակային միջոցառումների արդյունավետության, ինչպես նաև հիվանդությունների հնարավոր առկայության, տարածվածության և ներթափանցման ռիսկերը գնահատելու նպատակով 2018թ. միջնաժամկետ ծախսային ծրագրում ներառվել են դաբաղ և մանր եղջերավոր կենդանիների ժանտախտ հիվանդությունների սերոմոնիտորինգի իրականացման աշխատանքները:

Միաժամանակ հայտնում եմ, որ ՀՀ կառավարության քննարկմանն է ներկայացվել **«Անասնաբուժասանիտարական փորձաքննություն իրականացնող** անձանց համար ստուգաթերթը հաստատելու մասին», «Հայաստանի Հանրապետության կառավարության 2012 թվականի դեկտեմբերի 27-ի N1679-ն որոշման մեջ լրացումներ և փոփոխություն կատարելու մասին» Հայաստանի Հանրապետության կառավարության որոշումների նախա­գծերը, որով սահմանվում է անասնաբուժության բնագավառում իրականացվող ռիսկերի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը:

**«Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ-ում իրականացված ստուգումների արդյունքների վերաբերյալ հայտնում եմ հետևյալը՝**

**Ֆինանսատնտեսական գործունեություն**

1. Ծրագրի շրջանակներում ոչ ֆինանսական ցուցանիշների (լաբորատոր փորձաքննություններ) կրճատումը պայմանավորված է պետության կողմից ֆինանսավորման կրճատմամբ, որը մինչև 2017 թվականը կրել է շարունակական բնույթ: Անասնահամաճարակային իրավիճակի և հիվանդությունների լիարժեք հսկողության համար անհրաժեշտ են լրացուցիչ ֆինանսական միջոցներ, որը ներկայացվել է տվյալ տարվա բյուջետային հայտով, սակայն Բյուջեի սղության պատճառով ներկայացված ֆինանսավորման չափը շարունակաբար կրճատվել է:
2. ՊՈԱԿ-ի և ՍԱՊԾ-ի միջև 07.03.2016 թվականին կնքված ԴՄՇ ՀՀ ՍԱՊԾ-16-2 պայմանագրով չնախատեսված փորձաքնությունների կատարումը պայմանավորած է եղել օբյեկտիվ անհրաժեշտությամբ: Ինչ վերաբերում է հարկերի վճարմանը, ապա ՀՀ ԿԱ ՊԵԿ-ի կողմից 2017 թվականի դեկտեմբերի 15-ից 18-ն իրականացված ստուգումների արդյունքում նշված խախտումներն արձանագրվել են, և ՊՈԱԿ-ը առաջադրված լրացուցիչ հարկային պարտավորությունները պարտավորվել է վերականգնել պետական բյուջե:
3. 2017 թվականին տեսչական ստուգումների շրջանակներում լաբորատոր փորձաքննություններն ՊՈԱԿ-ն իրականացրել է օբյեկտիվ անհրաժեշտությունից ելնելով, իր արտաբյուջետային միջոցների հաշվին, համաձայն «**Պետական ոչ առևտրային կազմակերպությունների մասին**» Հայաստանի Հանրապետության օրենքի 6-րդ հոդվածի 2-րդ մասի և ՀՀ ԳՆ ՍԱՊԾ պետի գրավոր հանձնարարականի հիման վրա, որն օրինաչափ է, քանի որ համաձայն «**Պետական ոչ առևտրային կազմակերպությունների մասին**» Հայաստանի Հանրապետության օրենքի 13-րդ հոդվածի 3-րդ մասի ՀԱԲԼԾԿ ՊՈԱԿ-ի հիմնադիրը՝ ՀՀ կառավարությունը սույն հոդվածի 2-րդ կետի «գ», «դ», «ե» և «է» ենթակետերով նախատեսված իր լիազորությունները վերապահել է լիազորված պետական մարմնին՝ ՀՀ ԳՆ ՍԱՊԾ-ին, «**Պետական ոչ առևտրային կազմակերպությունների մասին**» Հայաստանի Հանրապետության օրենքի 14-րդ հոդվածի 1-ին մասի համաձայն ՀՀ ԳՆ ՍԱՊԾ-ն իրականացնում է ՀԱԲԼԾԿ ՊՈԱԿ-ի ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց չկատարման կամ անպատշաճ իրականացման համար: Ինչ վերաբերում է 7,128.5 հազ. ՀՀ դրամ գումարի չափով մատուցված ծառայություններին, ապա դրանք ՊՈԱԿ-ի կողմից ստացել են համապատասխան հաշվապահական ձևակերպում (հարկային հաշիվներ դուրս չեն գրվել համաձայն «Ավելացված արժեքի հարկի մասին» ՀՀ օրենքի 18-րդ հոդվածի), իսկ հարկային պարտավորությունները ՀՀ ԿԱ ՊԵԿ-ի կողմից 2017 թվականի դեկտեմբերի 15-ից 18-ն իրականացված ստուգումների արդյունքում արձանագրվել են և ՊՈԱԿ-ի կողմից ստանձնել է դրանց կատարման պարտավորվածությունը:
4. 2016թ դեկտեմբեր ամսվա 142 և 2017թ հունվար-փետրվար ամիսներին տրված 279 փորձարկման արձանագրությունների ուսումնասիրությունների արդյունքում պարզված մանրէաբանական ցուցանիշներով փորձաքննված մոտ 40 նմուշներից որոշների փորձարկման տևողության մասին խախտումները զուտ տեխնիկական սխալմունքի հետևանք է (մաստակ՝ 21.12.2016-21.12.2016 (իրականում պետք է լինի 21.12.2016-26.12.2016թ, որը ակնհայտ երևում է մանրէաբանական հետազոտությունների բաժնի աշխատանքային գրանցամատյաններում), Վարունգ մարինացված՝ 01.12.2016-01.12.2016թ (իրականում պետք է լինի 01.12.2016-05.12.2016թ), որն ակնհայտ երևում է մանրէաբանական հետազոտությունների բաժնի աշխատանքային գրանցամատյաններում), իսկ մի մասի կարճ տևողությունը հիմնավորվում է փորձարկման մեթոդի պահանջներով՝ ԳՕՍՏ 10444.12-88 (արդյունքների նախնական գնահատում երեք օրից և պինդ սննդարար միջավայրում աճի առկայության դեպքում վերջնական գնահատում՝ 5 օրից), ԳՕՍՏ 10444.15-94 (արդյունքների գնահատում 72±3 ժամ, իսկ պատասխանը տրվել է 66 ժամից): Հավկիթ – (29.12.2016-30.12.2016) համաձայն փորձարկման արձանագրության մեջ նշված փորձարկման մեթոդի՝ ՄՈՒ 4.2.2578-10 փորձարկումը տևում է 24 ժամ: Նույն մոտեցումը վերաբերում է մյուս կետերին:

Թռչնամսի վերաբերյալ անվտանգության ցուցանիշների գծով արձանագրությունների շեղումների վերաբերյալ հավելենք, որ փորձարկման լաբորատորիան պատասխանատու է միայն ներկայացված նմուշի փորձարկման արդյունքների հավաստիության համար:

1. Պայմանագիրը համարվում է գերատեսչությունների միջև կնքված քաղաքացիաիրավական պայմանագիր, քանի որ «Միջազգային պայմանագրերի մասին» ՀՀ օրենքը սահմանում է միջազգային պայմանագիրը կնքելու և նախապատրաստելու ընթացակարգ:
2. Նույն օրենքի 6-րդ հոդվածի 5-րդ մասի 3-րդ կետը սահմանում է՝

6.1. 5-րդ մաս՝ Հայաստանի Հանրապետության միջազգային պայմանագիրը կարող է կնքվել`

6.2. 3-րդ մաս՝ Հայաստանի Հանրապետության նախարարության, Հայաստանի Հանրապետության կենտրոնական բանկի, Հայաստանի Հանրապետության գլխավոր դատախազության, ինչպես նաև Հայաստանի Հանրապետության կառավարությանը ենթակա պետական կառավարման այլ մարմնի (այսուհետ` գերատեսչություններ) անունից, որին օրենքով միջգերատեսչական, Հայաստանի Հանրապետության կենտրոնական բանկի մասով միջբանկային պայմանագիր (այսուհետ` միջգերատեսչական պայմանագիր) կնքելու իրավասություն է տրված:

1. ՊՈԱԿ-ը հիմք ընդունելով 21.05.2015թ. կնքված պայմանագիրը, ինչպես նաև ՊՈԱԿ-ի և ՍԱՊԾ-ի միչև կնքված 2017թ.-ի հունիսի 07-ի Գույքի անհատույց օգտագործման պայմանագիր 1-ը, չտեսնելով արգելող որևէ նորմ, գույքը երրորդ անձի օգտագործմանն է հանձնել՝ Փոխատուի համաձայնությամբ և 07.09.2017թ, 26.10.2017թ. ծառայության պետի կողմից տրված գրավոր համաձայնագրերով:
2. «ՎԱԿ ՔՈՆՍԱԼԹԻՆԳ», «ԷՖ ԴԻ ԷՅ Լաբորատորիա» ՍՊԸ-ների և ՊՈԱԿ-ի միջև կնքված վարձակալության պայմանագրերում ամրագրված «արտոնյալ» պայմանները վերաբերում են միայն վարձավճարի վճարման ժամկետներին:
3. ՊՈԱԿ-ը 2017 թվականի մայիսի 21-26-ը Փարիզում կայանալիք «Կենդանիների առողջության համաշխարհային կազմակերպության 85-րդ տարեկան գլխավոր նստաշրջանին իր գործունեությունը հավուր պատշաճի ներկայացնելու նպատակով, չունենալով համապատասխան որակավորմամբ մասնագետ-փորձագետ, աշխատանքի է ընդունել Տիգրան Մարկոսյանին, ով ունի ՄԱԿ-ի պարենի և գյուղատնտեսության կազմակերպության ազգային փորձագետի որակավորում՝ անասնաբուժական մի շարք հիվանդությունների գծով և ոլորտում աշխատում է սկսած 2006 թվականից:
4. ՊՈԱԿ-ը 2017 թվականի ընթացքում առանց մրցույթի հայտարարման ձեռք է բերել տարբեր տեսակի ծառայություններ և շինարարական աշխատանքներ ֆիզիկական անձանց միջոցով՝ վերջիններիս հետ կնքվելով քաղաքացիաիրավական պայմանագրեր: Նշված մոտեցումը պայմանավորված է ՊՈԱԿ-ի աշխատանքների առավել արդյունավետ, տնտեսապես շահավետ, օպերատիվ և մատչելի կազմակերպմամբ: Հարկ է նշել, որ նմանատիպ քաղաքացիաիրավական հարաբերությունները կարգավորվում են Աշխատանքային օրենսդրությամբ:
5. 2016-2017թթ համար կնքվել է պայմանագիր ՀՀ ոստիկանության պետական պահպանության գլխավոր վարչության թիվ 1 ռազմականացված ջոկատի հետ զենք կրելու բացառիկ իրավունքի համար:
6. Գնումների մասին ՀՀ օրենսդրությամբ սահմանված և հրապարակման ենթակա փաստաթղթերը և հայտարարությունները էլ. փոստով ուղարկվել է վերադաս լիազոր մարմնին: Մի շարք դեպքերում հայտարարությունները դժվար է գտնել տեղեկագրում /gnumner.am կամ old.gnumner.am/, որը մեծ մասամբ պայմանավորված է տեխնիկական անճշտություններով :
7. «Ագրոհշին» ՍՊԸ-ի կողմից մատակարարված ապրանքի ծագման երկրի (ԵԱՏՄ) սերտիֆիկատ չի ներկայացվել, քանի որ տվյալ ապրանքը չի հանդիսացել 1 ամբողջական միավոր. Շարժական տնակի մասով սերտիֆիկատը վերաբերվում է վերջինիս առանձին դետալներին, այլ ոչ թե տնակին որպես այդպիսին:
8. Ինչ վերաբերում է հին «Գնումների մասին» ՀՀ օրենքի 27-րդ հոդվածի 2-րդ մասի, նոր «Գնումների մասին» ՀՀ օրենքի 30-րդ հոդվածի 2-րդ մասի, «Իրավական ակտերի մասին» ՀՀ օրենքի 45-րդ հոդվածի 10-րդ մասի, ՀՀ կառավարության 10.02.2011 թվականի թիվ 168 որոշման 44-րդ կետի 5-րդ ենթակետի, 45-րդ կետի, 04.05.2017 թվականի թիվ 526 որոշման 40-րդ կետի 4-րդ ենթակետի և ՀՀ ԿԲ հաստատված «Վճարահաշվարկային գործառույթների կատարման ժամանակ կիրառվող փաստաթղթերի նվազագույն վավերապայմանների և դրանց լրացման կանոնների», դրույթների պահանջների խախտումներին, ապա դրանք բացառապես պայմանավորված են տեխնիկական վրիպումներով, որոնք շտկելի են, և ֆինանսական հետևանքներ չեն ենթադրում:

Ապրանքների ձեռքբերման գնման ընթացակարգերի արդյունքում կնքված համաձայնագրերով լրացուցիչ ծավալների ավելացումները պայմանավորված են այն հանգամանքով, որ նշված ապրանքների լրացուցիչ ծավալների չներգրավման դեպքում գնման ընթացակարգով ապրանքների հիմնական մասի ձեռքբերումը դառնում է անիմաստ: